ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ

ΣΧΟΛΗ ΕΠΙΣΤΗΜΩΝ ΥΓΕΙΑΣ & ΠΡΟΝΟΙΑΣ

ΤΜΗΜΑ ΒΙΟΪΑΤΡΙΚΩΝ ΕΠΙΣΤΗΜΩΝ

ΕΡΓΑΣΤΗΡΙΟ ΓΕΝΙΚΗΣ & ΑΝΟΡΓΑΝΗΣ ΧΗΜΕΙΑΣ

ΕΡΓΑΣΤΗΡΙΑΚΑ ΔΙΩΡΑ: ΔΕΥΤΕΡΑ 16:00-18:00 ΚΑΙ 18:00-20:00

ΔΙΔΑΣΚΩΝ: ΚΩΝΣΤΑΝΤΙΝΟΣ ΚΟΛΟΒΟΣ

**ΑΝΑΚΟΙΝΩΣΗ**

Στην Εργαστηριακή Έκθεση που αφορά στην ***2η Εργαστηριακή Άσκηση (pH - Δείκτες)***, επιλύστε δύο εκ των τεσσάρων παρακάτω ασκήσεων (όποιες 2 επιθυμείτε):

1. Να υπολογίσετε με ποια αναλογία όγκων πρέπει να αναμειχθούν ένα διάλυμα HCl με pH=0, με ένα διάλυμα HCl 3 M ώστε να προκύψει διάλυμα HCl 2 M; Δίνονται τα Ατομικά Βάρη των στοιχείων: ΑΒH=1, ABCl=35,5.
2. Να υπολογίσετε με ποια αναλογία όγκων πρέπει να αναμειχθούν ένα διάλυμα HCl με pH = 1 και ένα διάλυμα HCl με pH = 3, ώστε να προκύψει διάλυμα με pH = 2; Δίνονται τα Ατομικά Βάρη των στοιχείων: ΑΒH=1, ABCl=35,5.
3. Ένας όγκος x L αερίου HCl (μετρημένα σε STP) διαλύεται σε νερό και προκύπτει διάλυμα όγκου 500 mL. Λαμβάνονται 10 mL από το διάλυμα αυτό και αραιώνονται με νερό σε τελικό όγκο 100 mL. Αν το τελικό διάλυμα έχει pH = 1, ποιος ήταν ο όγκος x L του αερίου;.
4. Πόσα mL νερού πρέπει να προστεθούν σε 50 mL διαλύματος ΗΝΟ3 0,63% w/v ώστε το pH του αρχικού διαλύματος να μεταβληθεί κατά δύο μονάδες; Δίνονται τα Ατομικά Βάρη των στοιχείων: ΑΒH=1, ΑΒΝ=14, ABΟ=16.

Η Εργαστηριακή Έκθεση θα πρέπει να έχει παραδοθεί το αργότερο μέχρι τις παρακάτω ημερομηνίες:

* για τα τμήματα που πραγματοποίησαν την 2η Εργαστηριακή Άσκηση την Δευτέρα 27 Νοεμβρίου 2023, **έως την Δευτέρα 11 Δεκεμβρίου 2023 και ώρα 15:00**
* για τα τμήματα που πραγματοποίησαν την 2η Εργαστηριακή Άσκηση την Δευτέρα 4 Δεκεμβρίου 2023, **έως την Δευτέρα 18 Δεκεμβρίου 2023 και ώρα 15:00**.